open-index/open-wikipedia-markdown huggingface dataset:
Nora Lindahl

**Nora Olga Johanna Lindahl** (s. 10. syyskuuta 2004 Luxemburg) on ruotsalais-suomalainen pikajuoksija. Kansainvälisellä tasolla hän edusti Ruotsia maaliskuuhun 2026 asti, ja 31. joulukuuta 2027 lähtien hän saa arvokisatasolla edustaa Suomea, jossa hänen seuransa on helsinkiläinen HIFK-Friidrott. Hänen parhaita saavutuksiaan Ruotsin edustajana ovat olleet vuoden 2023 U20 EM-kisoissa Jerusalemissa 200 metrillä mestaruus, vuoden 2024 Rooman EM-kisoissa 200 metrillä pääsy välieriin ja alle 23-vuotiaiden EM-pronssi samalla matkalla 2025.

Nora Lindahlin nuorten sarjan huipentuma oli U20-sarjan Euroopan mestaruus Jerusalemissa 200 metrillä elokuussa 2023 ajalla 23,26. Seuraavana vuonna hän paransi ennätystään useaan otteeseen juosten Rooman EM-kisoissa heinäkuussa 2024 alkuerässä 22,97 ja välierässä 22,89, jolla hän oli ensimmäinen loppukilpailusta pudonnut. Aika oli sillä hetkellä Ruotsin kaikkien aikojen kolmanneksi paras Julia Henrikssonin ja Linda Haglundin jäljessä. Juoksut oikeuttivat hänet kuitenkin olympiaedustukseen Pariisiin elokuussa 2024, jossa aika 23,33 ei vienyt häntä jatkoon alkueristä. Heti olympialaisten jälkeen hän juoksi 100 metrillä Sollentunassa uuden oman ennätyksensä 11,51. Hän saavutti 200 metrin pronssia alle 23-vuotiaiden EM-kilpailuissa Bergenissä 2025 ajalla 22,92. Saman vuoden  Tokion MM-kilpailuissa hän karsitui 200 metrin alkuerissä.

Hänellä on Ruotsin ja Suomen kaksoiskansalaisuus. Hänen isänsä Markus Lindahl on entinen suomalainen pikajuoksija. Häntä valmentaa hänen ruotsalainen äitinsä Frida Lindahl. Hänen ruotsalainen tätinsä Åsa Hedström kilpaili keskimatkojen juoksijana 1990-luvulla. Suomessa Nora Lindahl on kilpaillut HIFK-Friidrottin riveissä. Sisäratojen SM-kilpailuissa hän on voittanut 200 metrillä kultaa 2026. Viestijuoksun SM-kisoissa hän on saavuttanut pikaviestikultaa 2023 ja 2024 ja hopeaa 2022.

## Lähteet
Joseph Johann von Littrow

**Joseph Johann von Littrow** (1781–1840) oli saksalainen tähtitieteilijä.

Littrow oli vuodesta 1807 Krakovan observatorion johtaja, myöhemmin Kazanin, Budapestin ja sittemmin, vuodesta 1817, Wienin observatorion johtaja. Littrow oli erinomainen opettaja ja yleistajuinen kirjailija. Huomattavin hänen tähtitieteellisistä oppikirjoistaan on *Theoretische und praktische Astronomie* (3 os., 1821–1827) ja yleistajuisista esityksistä *Die Wunder des Himmels* (1834–1836).

Littrowin mukaan on nimetty Kuun Taurus-Littrowin laakso.

## Lähteet

## Aiheesta muualla
Al-Waqi’a

**Al-Waqi’a** (. ) on Koraanin 56. suura ja luokitellaan mekkalaiseksi. Jakeet 81–82 ovat kuitenkin medinalaisia. Suura sisältää 96 jaetta. Suura on saanut nimensä ensimmäisessä jakeessa olevasta sanasta ("Kun suuri onnettomuus kohtaa").

## Sisältö

Suura käsittelee Jumalan tunnusmerkkejä luonnossa, tuomiopäivää, Paratiisia ja Helvettiä.

## Katso myös

* Luettelo Koraanin suurista

## Lähteet

* 
* 
* 

### Viitteet
Vladimir Stoljarenko

**Vladimir Mihailovitš Stoljarenko** (; s. 25. helmikuuta 1961) on venäläinen pankkiiri ja sijoittaja.

Stoljarenko valmistui Leningradin rahoitus- ja talousinstituutista vuonna 1983. Hän väitteli taloustieteen tohtoriksi. Hän täydensi opintojaan Harvardin yliopistossa ja London School of Economicsissa. Stoljarenko on työskennellyt yliopiston opettajana. 1990-luvun alussa hän sai tunnettavuutta pankkiirina. Hän oli Tokobankin väliaikainen pääjohtaja Tokobankin ajautuessa konkurssiin vuonna 1998. Euroopan jälleenrakennus- ja kehityspankki arvosteli Tokobankin johtoa sen varallisuuden siirtämisestä konkurssin yhteydessä pienosakkaiden ja velkojien ulottumattomiin. Stoljarenko työskenteli venäläis-venezuelalaisen Jevrofinans Mosnarbankin pää- ja varapääjohtajana vuosina 2006–2014. Pankki joutui sittemmin Yhdysvaltain pakotelistalle Venezuelan hallinnon rahoittamisen takia. Stoljarenko oli vuosina 2010–2014 yhteiskunnallisen neuvoston jäsen FSB:ssa.

Stoljarenko on ollut ruplissa mitattuna miljardööri. Hänen omaisuutensa arvo oli venäläisten arvioiden mukaan 1,1 miljardia ruplaa vuonna 2017 ja 1,2 miljardia ruplaa vuonna 2018. Pankkiirin uransa jälkeen Stoljarenko on ollut kiinteistö-, öljy- ja kaasualan suursijoittaja. Venäjä etsintäkuulutti hänet talousrikosepäilyn vuoksi vuonna 2019, minkä johdosta Kypros ilmoitti peruvansa hänelle aiemmin myöntämänsä kansalaisuuden. Stoljarenko vangittiin poissaolevana, mutta epäilty rikos vanheni. Hän on kuulunut Aleksei Kudrinin lähipiiriin, ja *[[Novaja Gazeta]]* epäili Stoljarenkoon kohdistuneen rikosepäilyn liittyneen Kudrinin ja Igor Setšinin väliseen kamppailuun öljy- ja kaasuyhtiö RNG:n hallinnasta. Stoljarenkolle myönnettiin Venäjän kunniamerkki vuonna 2012.

Stoljarenko lähti Venäjältä tiettävästi vuonna 2017. Hän ilmoitti osoitteekseen moskovalaisen osoitteen vuonna 2018, mutta vuodesta 2023 lähtien hänen osoitteensa on ollut Lontoossa. Elokuussa 2024 *[[Seura]]* uutisoi Stoljarenkon vuonna 2013 valmistuneesta noin 600-neliöisestä huvilasta Asikkalassa. Sen yhteyteen oli rakennettu helikopterikenttä. Lisäksi lehdessä todettiin huvilan sijaitsevan lähellä Päijännetunnelia ja Vääksyn kanavaa.

## Lähteet
Båtsfjordin kirkko

**Båtsfjordin kirkko** () on Båtsfjordin kunnassa Finnmarkin läänissä Norjassa sijaitseva betoninen pitkäkirkko vuodelta 1971.
## Kuvia

Båtsfjord Church interior.jpg|Kirkkosali
The organ in Båtsford Church, Finnmark.jpg|Lehteri ja urut

## Lähteet

## Aiheesta muualla
Samsung Galaxy A35

**Samsung Galaxy A35** on Samsungin 11. maaliskuuta 2024 julkistama älypuhelin.

Puhelimessa on kahdeksanydinprosessori ja 6,6 tuuman näyttö, joka tulee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia kuusi tai kahdeksan gigatavua. Tallennustila on laajennettavissa enintään yhden teratavun microSD-kortilla.

Puhelimessa on kolme takakameraa. Pääkameran tarkkuus on 50 megapikseliä, ultralaajakulmakameran kahdeksan megapikseliä ja makrokameran viisi megapikseliä. Ultralaajakulmakamerassa on 120 asteen kuvakulma, ja etukameran tarkkuus on 13 megapikseliä. Akun kapasiteetti on 5&nbsp;000 milliampeerituntia, ja se tukee 25 watin latausta. Laite on pölyn- ja vedenkestävä, ja sen IP-luokitus on 67. Käyttöjärjestelmänä on Android 14 ja käyttöliittymänä One UI 6.1. Puhelimelle on luvattu neljä Android-versiopäivitystä ja viisi vuotta tietoturvapäivityksiä.

## Lähteet

## Aiheesta muualla
*Samsung Galaxy A35 Samsungin sivuilla
Närpiön rautatieasema

**Närpiön rautatieasema** (24.5.1928 asti Närpes, lyh. När [Näs], ratakm 518+255) on rautatieasema Närpiön Finbyssä Pohjanmaalla. Rautatieasema sijaitsee Suomen rataverkolla Seinäjoen ja Kaskisten välisellä rataosuudella. 

Närpiön asemarakennus valmistui vuonna 1912, ja sen ulkoasu perustuu Thure Hellströmin V luokan tyyppipiirrustuksiin. Saman tyyppipiirrustuksen omaa myös moni muu Suupohjan radan asema, kuten Teuvan ja Kauhajoen rautatieasemat. 

Henkilöliikennettä asemalle on ollut vuosina 1913-1956 sekä 1959-1964. Rautatiellä kulkevien henkilöjunien jäätyä pois hoidettiin henkilöliikennettä linja-autoilla vuoteen 1968 asti. 

## Lähteet
* 
### Viitteet
Aleksandr Mamut

**Aleksandr Leonidovitš Mamut** (; s. 29. tammikuuta 1960 Moskova) on venäläinen liikemies. Hänet otettiin vuonna 2018 Yhdysvaltain luetteloon Venäjän presidentinhallintoon kytkeytyvistä vaikutusvaltaisista venäläisistä. Hän muutti pois Venäjältä vuonna 2022.

Mamut on oikeustieteilijä Leonid Mamutin poika. Hän opiskeli itsekin oikeustiedettä Moskovan valtionyliopistossa. Vuonna 1990 Mamut perusti lakiyhtiö ALM Consultingin, joka solmi kumppanuuden lontoolaisen lakiyhtiön kanssa. Lakiyhtiönsä kautta Mamut muodosti yhteydet Venäjän tuon ajan merkittävimpiin kuuluneisiin liikemiehiin. Yksi hänen ensimmäisistä alaisistaan oli Igor Šuvalov. Boris Jeltsinin uudelleenvalintaa rahoittaneet oligarkit käyttivät ALM Consultingia vuonna 1996 rahan ohjaamiseen ulkomaisten tilien kautta presidentin kampanjan hyväksi. Mamutista tuli Jeltsinin henkilökunnan vapaaehtoinen neuvonantaja. Vuonna 1999 Jevgeni Primakov syytti Mamutia ja Aleksandr Vološinia valtioduumaehdokkaiden lahjomisesta. Samoihin aikoihin Mamut oli osallisena rahanpesuskandaalissa.

Mamut saavutti huomattavan omaisuuden ratkaisemalla ja *[[Meduza]]n* väitteen mukaan myös luomalla yhtiöiden välisiä riitoja. Vuonna 2007 hänen omaisuutensa arvo olikin 950 miljoonaa dollaria. Vuonna 2008 Mamut osti Jevgeni Tšitšvarkinilta ja Timur Artemjevilta matkapuhelinten myyntiin keskittyneen Eurosetin. Tämän kaupan myötä hänestä tuli miljardööri. Mamut osoitti sympatiaa Venäjän suurmielenosoituksiin vuoden 2011 vaalien jälkeen osallistuneita kohtaan, mutta sopeutui Vladimir Putinin kolmanteen presidentinhallintoon. Hän teki läheistä yhteistyötä Vjatšeslav Volodinin ja Sergei Sobjaninin kanssa.

Vuonna 2013 Mamut teki sopimuksen SUP Media -yhtiönsä yhdistämisestä Rambleriin. Teknologia- ja mediayhtiö Rambler ylläpitää hakukonetta ja verkkoportaalia. Sen alaisuudessa toimineisiin uutissivustoihin ovat kuuluneet Lenta.ru ja Gazeta.ru. Mamutista tuli Ramblerin toimitusjohtaja vuonna 2014. Maaliskuussa 2014 Lenta.ru-sivusto sai Venäjän sensuurikoneistolta varoituksen Dmytro Jarošia lainanneen artikkelin julkaisun sallimisesta. Päiviä myöhemmin Mamut erotti päätoimittaja Galina Timtšenkon ja nimitti tämän seuraajaksi Aleksei Goreslavskin. Lenta.run uutistoimituksen työntekijät näkivät päätöksen pitkälti antautumisena sensuurin edessä, joten vastalauseena 68 työntekijää 84:sta irtisanoutui. Galina Timtšenko oli tämän jälkeen mukana perustamassa Meduzaa Latviassa. Myöhemmin Sberbank osti Ramblerista enemmistön ja lokakuussa 2020 siitä tuli Ramblerin ainoa omistaja. Kesäkuussa 2020 Mamutin eri yhtiöillä oli ollut 23,5 miljardia ruplaa velkaa pankille.

Mamut pakeni Venäjältä täysimittaisen sodan alettua Ukrainassa helmikuussa 2022. Hän vietti tämän jälkeen aikaa ainakin Isossa-Britanniassa ja Ranskassa. *[[The Moscow Times]]in* lainaaman lähdehenkilön mukaan Mamut oli ennen sodan alkua menettänyt huomattavasti rahaa eikä enää ollut miljardööri. Elokuussa 2024 Forbesin arvion mukaan Mamutilla kuitenkin oli 1,2 miljardin Yhdysvaltain dollarin nettovarallisuus.

## Lähteet
Hamningbergin kappeli

**Hamningbergin kappeli** () on Båtsfjordin kunnassa Finnmarkin läänissä Norjassa sijaitseva puinen pitkäkirkko vuodelta 1949.
## Kuvia

Hamningberg Chapel in Finnmark.JPG|Kirkkosali ja alttari

## Lähteet

## Aiheesta muualla
Dovren kirkko

**Dovren kirkko** () on Dovren kunnassa Innlandetin läänissä Norjassa sijaitseva puinen ristikirkko vuodelta 1736.
## Lähteet

## Aiheesta muualla
Dombåsin kirkko

**Dombåsin kirkko** () on Dovren kunnassa Innlandetin läänissä Norjassa sijaitseva kivinen ristikirkko vuodelta 1939.
## Lähteet

## Aiheesta muualla
Nova Anglia

**Nova Anglia** on mahdollinen keskiaikainen englantilaisperäinen siirtokunta Krimin niemimaalla Mustanmeren koillisosassa. Siirtokunta mainitaan vain kahdesti myöhemmissä kronikoissa.

1200-luvun ranskalainen *Chronicon Universale Anonymi Laudunensis* ja 1300-luvun islantilainen *Játvarðrin saaga* kertovat tarinaa, kuinka normannivalloituksen jälkeen vuonna 1075 joukko sakseja purjehti pois Englannista Gloucesterin jaarlin johdolla. He kulkivat Välimerelle ja matkalla ryöstivät muslimien hallitsemat Ceutan, Majorcan ja Minorcan, kunnes saapuivat Sisiliaan. Siellä he kuulivat pakanoiden armeijan uhkaavan Konstantinopolia, joten saksit jatkoivat sinne.

Bysantin keisari Aleksios I Komnenos tarjosi sakseille paikkaa osana varjagikaartia, mutta saksit toivoivat omaa maata, joten keisari antoi heille luvan asettua keisarikunnan pohjoislaidalle Mustanmeren koillisrannalle, mikäli saksit samalla häätäisivät alueen vastikään miehittäneet pakanat pois. Saksit onnistuivat tässä ja perustivat Uuden-Englannin eli Nova Anglian siirtokunnan jonnekin Kertšinsalmen tienoolle. Siirtokunnan myöhemmistä vaiheista ei ole tietoa, mutta 1200-luvulta löytyy mainintoja "saksien maasta" Mustanmeren pohjoisrannikolta.

Historioitsija eivät ole yksimielisiä Nova Anglian olemassaolosta. Kronikoissa mainittu Aleksios I tuli keisariksi vasta vuonna 1081, tosin Mikael VII Dukas hallitsi vuonna 1075 ja hänen valtakaudella seldžukit piirittivät Konstantinopolia. Normannivalloituksen jälkeen monet anglosaksit liittyivät varjagikaartiin, mutta arkeologisia todisteita Nova Angliasta ei ole löytynyt. Sen sijaan vielä 1500-luvulla Mustanmeren koillisrannikolla on ollut kaupungit Susaco ja Londina, joiden nimien alkuperä voisi olla Sussex ja Lontoo.

## Lähteet
Eysteinin kirkko

**Eysteinin kirkko** () on Dovren kunnassa Innlandetin läänissä Norjassa sijaitseva betoninen pitkäkirkko vuodelta 1969.
## Kuvia

Eysteinskyrkja Dovre 2021 04.jpg|Alttari

## Lähteet

## Aiheesta muualla
Al-Mujadila

**Al-Mujadila** (, ) on Koraanin 58. suura ja luokitellaan medinalaiseksi. Suura sisältää 22 jaetta. Suura on saanut nimensä sen ensimmäisestä jakeesta. 

## Sisältö

Suura sisältää säädöksiä avioerosta sekä kehotuksia ja varoituksia.

## Katso myös

* Luettelo Koraanin suurista

## Lähteet

* 
* 
* 

### Viitteet
Fakafifine

**Fakafifine** on niuelainen kolmas sukupuoli, johon luetaan usein sellaiset henkilöt, jotka ovat syntyjään miehiä, mutta elävät naisten sukupuoliroolien mukaan. Termi tulee niuen kielen sanoista "faka-" () ja "fifine" (). Vastaavia termejä tavataan ympäri Polynesiaa ja niitä käsitellään toisinaan yhdessä transsukupuolisuuden kanssa. Tunnetuin fakafifineja edustava henkilö lienee aktivisti Phylesha Brown-Acton.

Homoseksuaalisuus dekriminalisointiin Niuella vuonna 2007, mutta tähän liittyvä stigma on edelleen vahvassa saarella. Fakafifine sen sijaan edustaa saarten alkuperäisväestön keskuudessa perinteistä sukupuoli-identiteettiä.

## Lähteet
Syltefjordin kappeli

**Syltefjordin kappeli** () on Båtsfjordin kunnassa Finnmarkin läänissä Norjassa sijaitseva puinen pitkäkirkko vuodelta 1934.
## Lähteet

## Aiheesta muualla
Al-Hadid

**Al-Hadid** (,) on Koraanin 57. suura ja luokitellaan mekkalaiseksi tai medinalaiseksi. Suura sisältää 29 jaetta. Suura on saanut nimensä  jakeesta 25, joka kertoo Jumalan tunnusmerkistä: "Me olemme myöskin antaneet raudan, jossa piilee mahtava voima ja paljon hyötyä ihmisille".

## Sisältö

Suura käsittelee Jumalan kaikkivaltiutta, kehottaa kamppailemaan Jumalan tiellä, muistuttaa tuomiopäivästä, antaa kehotuksia uskoville ja kertoo Jumalan lähettäneen profeetat. Hämeen-Anttilan mukaan suura kertoo myös Muhammedin lähettämisestä,  mutta teksti puhuu vain "lähettiläästä", ei Muhammedista. 

## Katso myös

* Luettelo Koraanin suurista

## Lähteet

* 
* 
* 

### Viitteet
Carl Hermansen

**Carl Martin Hermansen** (5. helmikuuta 1897 Silkeborg – 8. marraskuuta 1976 Hjørring) oli tanskalainen pappi ja Venstren poliitikko, joka toimi Tanskan kirkkoministerinä vuosina 1945–1947 ja 1951–1953. Hän myös kirjoitti muistelmia ja romaaneja.
## Lähteet
Dismas

**Dismas** on kristillisen perimätiedon mukaan toinen Jeesuksen kanssa ristiinnaulituista ryöväreistä. Dismas kuvataan evankeliumeissa katuvana ja tunnustavana, kun toinen ryöväri, Gestas, pilkkaa Jeesusta. Ryövärien nimiä ei mainita Raamatussa, vaan ne ovat peräisen 300-luvun apokryfisestä Nikodemuksen evankeliumista.

Sekä katolinen että ortodoksinen kirkko kunnioittavat Dismasta pyhimyksenä.

## Lähteet
Kuhjonlampi

**Kuhjonlampi** voi tarkoittaa seuraavia:

* Kuhjonlampi, lampi Kiuruvedellä
* Kuhjonlampi, lampi Konnevedellä
Kilpisjärven luontokeskus

**Kilpisjärven luontokeskus** sijaitsee Enontekiön Kilpisjärven kylässä. Se on kesä- ja ruska-aikaan avoinna oleva vierailukeskus, jota ylläpitää Metsähallitus. Luontokeskus toimii alueen retkeilijöiden ja muiden matkailijoiden levähdys-, neuvonta- ja lupapisteenä. Lisäksi siellä on luonto- ja poronhoitoaiheisia näyttelyjä.

Kilpisjärven luontokeskus on ollut suljettuna kauden 2024 jälkeen Metsähallituksen säästöjen vuoksi.

## Katso myös
* Tunturi-Lapin luontokeskus

## Lähteet
Jevgenija Albats

**Jevgenija Markovna Albats** (; s. 5. syyskuuta 1958) on venäläinen tutkiva journalisti, politiikan tutkija, kirjailija ja radiojuontaja.

Albats valmistui Moskovan valtionyliopistosta vuonna 1980 ja väitteli filosofian tohtoriksi politiikan tutkimuksessa Harvardin yliopistossa vuonna 2004. Hän oli mukana perustamassa International Consortium of Investigative Journalistsia. Albats aloitti oman puheohjelmansa juontamisen Eho Moskvy -radioasemalla vuonna 2004. Vuonna 2007 hänestä tuli *[[The New Times]]in* poliittinen toimittaja, sitten päätoimittaja ja toimitusjohtaja. Albats oli professorina Moskovan talouskorkeakoulussa, kunnes hänen kurssinsa Venäjän hallinnon pyynnöstä lopetettiin vuonna 2011. Hän on opettanut myös useissa yhdysvaltalaisissa yliopistoissa.

Albats tutustui Aleksei Navalnyihin 2000-luvun alussa ja harjoitti tämän kanssa kirjeenvaihtoa Navalnyin ollessa vangittuna. Albats pakeni Venäjältä vuonna 2022 sanojensa mukaan Navalnyin kehotuksesta. Hän piti Navalnyin kuolemaa Venäjän kiduttamalla toteuttamana murhana. Heinäkuussa 2022 Venäjä luokitteli Albatsin ulkomaiden agentiksi. Albatsin julkaisujen joukossa on KGB:n historiaa käsittelevä kirja *The State Within a State: The KGB and its Hold on Russia – Past, Present & Future*.

## Lähteet
Al-Mumtahana

**Al-Mumtahana** (, ) on Koraanin 60. suura ja luokitellaan medinalaiseksi. Suura sisältää 13 jaetta. Suura on saanut nimensä jakeesta 10. 

## Sisältö

Jakeet 1-9 kertovat, että uskovat eivät saa ottaa uskottomia ystävikseen. 

Jakeet 10-13 sisältävät säädöksiä kotoaan pakenevista naisista. 

## Katso myös

* Luettelo Koraanin suurista

## Lähteet

* 
* 
* 

### Viitteet
Erik Arup

**Erik Ipsen-Arup** (22. marraskuuta 1876 – 23. syyskuuta 1951) oli tanskalainen historioitsija ja vuodesta 1917 Kööpenhaminan yliopiston professori. Hän opiskeli 1890-luvulla Kristian Erslevin johdolla. Tältä hän omaksui modernin lähdekritiikin. Arupin tavoite oli kirjoittaa koko Tanskan historian käsittävä oppikirjasarja, mutta hän julkaisi vain kaksi ensimmäistä osaa vuoteen 1624 saakka. Postuumisti ilmestyi keskeneräinen kolmas osa, joka ulottui vuoteen 1660. Hankkeen kariutumiseen vaikutti osaltaan hänen kollegoiltaan saama arvostelu ensimmäisistä osista, koska hän pyrki selittämään historian kulkua materialistisesta näkökulmasta suurmiesten tekojen sijaan. Arup tunnettiin myös Islannin itsenäisyyden tukijana, ja hän myös kannatti islantilaisten käsikirjoitusten palauttamista tanskalaisista arkistoista Islantiin.
## Lähteet
Gestas

**Gestas** on kristillisen perimätiedon mukaan toinen Jeesuksen kanssa ristiinnaulituista ryöväreistä. Evankeliumeissa Gestas pilkkaa ristillä roikkuvaa Jeesusta, kun taas toinen ryöväreistä, Dismas, nuhtelee Gestasia ja tunnustaa Jeesuksen. 

Ryövärien nimiä ei ole Raamatussa. Ne ovat peräisin 300-luvun apokryfisestä Nikodemuksen evankeliumista.

## Lähteet
Phylesha Brown-Acton

**Phylesha Brown-Acton** (s. 1976) on uusiseelantilainen seksuaali- ja sukupuolivähemmistöjen asioita ajava aktivisti ja sosiaalityöntekijä Niuella. Hän identifioituu fakafifinena, joka on perinteinen niuelainen kolmas sukupuoli.

## Tausta ja yksityiselämä
Brown-Acton syntyi Niuella vuonna 1976. Hänen äitinsä oli niuelainen ja isä australialainen. Perheeseen kuuluu seitsemän muuta sisarusta. Isä oli väkivaltainen, minkä vuoksi Brown-Actonin kasvatuksesta alkoi vastata hänen isosetänsä. Häntä myös kiusattiin koulussa.

Huolimatta siitä, että Brown-Acton määriteltiin syntyessään mieheksi, hän koki jo nuorena olevansa nainen. Ollessaan 15-vuotias hän alkoi elää naisten sosiaalisten normien mukaisesti. Hormoonihoidot hän aloitti parikymppisenä.

## Ura aktivistina
Brown-Acton kehitteli HLBT-lyhennettä vastaavan lyhenteen, joka kuvaa nimenomaan Tyynenmeren alueella tavattavia sukupuoli-identiteettejä, jotka eivät välttämättä sovi perinteiseen länsimaalaiseen HLBT-lyhenteeseen: MVPFAFF: Māhū, Vakasalewalewa, Palopa, Fa‘afafine, Akava‘ine, Fakafifine ja Fakaleiti/leiti. Lyhenteeseen lisättiin myöhemmin plus-merkki kuvaamaan kaikkia niitä seksuaali- ja sukupuoli-identiteettejä, joita ei erikseen ole mainittu lyhenteessä.

Brown-Acton on puhunut myös aktiivisesti seksuaalista väkivaltaa vastaan erityisesti transsukupuolisten keskuudessa. Vuonna 2007 hänen vieraillessaan Tongalla, joukko miehiä yritti joukkoraiskata Brown-Actonin, mutta paikallinen poliisi ei osoittanut mielenkiintoa asian tutkimista kohtaan.

Vuonna 2015 Brown-Acton oli mukana perustamassa F’ine Pasifika -nimistä yhdistystä, joka ajaa seksuaali- ja sukupuolivähemmistöjen asioita Uudessa-Seelannissa. Brown-Acton toimii yhdistyksen toiminnanjohtajana.

## Kunnianosoituksia

*  Uuden-Seelannin ansioritarikunnan jäsen (Uusi-Seelanti, 2019)

## Lähteet
Toivionlampi

**Toivionlampi** voi tarkoittaa seuraavia:

* Toivionlampi, lampi Rautalammilla
* Toivionlampi, lampi Vesannolla
Tunturi-Lapin luontokeskus

**Tunturi-Lapin luontokeskus** sijaitsee Enontekiön Hetan tuntumassa Jyppyrävaaran juurella. Luontokeskus on kesä- ja ruska-aikaan avoinna oleva vierailukeskus, jota ylläpitää Metsähallitus. Luontokeskus toimii alueen retkeilijöiden ja muiden matkailijoiden levähdys-, neuvonta- ja lupapisteenä. Lisäksi siellä on useita luontoa ja kulttuuria esitteleviä näyttelyjä, lahjatavaramyymälä ja kahvila. Luontokeskuksen tiloissa toimii myös Enontekiön elokuvateatteri Kino Hetta, ja siellä järjestetään ympäri vuoden erilaisia tapahtumia.

## Katso myös
* Kilpisjärven luontokeskus

## Lähteet
Olof Bergström

**Olof Henrik Oskar Bergström** (21. marraskuuta 1919 – 22. marraskuuta 1984) oli ruotsalainen näyttelijä ja ohjaaja. Hänen oli tarkoitus opiskella insinööriksi, mutta teatteriharrastuksen kautta hän päätyikin Dramatenin näyttelijäkouluun. Hän oli urallaan kiinnitettynä muun muassa Helsingborgin, Göteborgin, Malmön ja Tukholman kaupunginteattereihin, mutta näytteli myös elokuvissa, esimerkiksi Bo Widerbergin *[[Ådalen 31]]*:ssä. Bergström oli jonkin aikaa naimisissa näyttelijä Anita Björkin ja myöhemmin oopperalaulaja Henriette Guermantin kanssa. Hänen poikansa Jonas Bergström on myös näyttelijä.

## Rooleja
* *[[Ni ljuger]]* (1969) – vankilalautakunnan puheenjohtaja
## Lähteet

## Aiheesta muualla
Katherine Pulaski

**Katherine Pulaski** on Diana Muldaurin esittämä kuvitteellinen hahmo, joka esiintyi televisiosarjan *[[Star Trek – uusi sukupolvi]]* toisella tuotantokaudella korvaten Gates McFaddenin esittämän Beverly Crusherin. Pulaski toimii U.S.S. ''Enterprisen'' johtavana lääkintäupseerina, ja on arvoltaan komentaja.

## Hahmo sarjassa

Pulaski saapui *Enterprisen* palvelukseen *Uusi sukupolvi* -sarjan toisen tuotantokauden ensimmäisessä jaksossa. Silloin hän joutui toimittamaan Deanna Troin epätavallisen synnytyksen, joka johtui alukselle tunkeutuneesta entiteetistä. Samalla selvisi hänen suhtautuvan androidikomentaja Dataan vieraantuneesti ja aliarvioivasti: hän esimerkiksi äänsi hänen nimensä väärin.

Jaksossa "Elementary, Dear Data" Pulaski kannusti Dataa ohjelmoimaan Sherlock Holmes -holokansimysteerinsä uudelleen. Tämän seurauksena tietoisuuden saanut James Moriarty otti Pulaskin panttivangiksi holokannelta vapautumista vastaan. Hänet vapautettiin vasta, kun Jean-Luc Picard vakuutti Moriartylle, että hänet saadaan jonakin päivänä pois holokannelta. Kun *Enterprise* kohtasi aluksen ja tutkimusaseman, jossa miehistö oli viruksen aiheuttamana ikääntymässä nopeasti, Pulaski halusi tutkia asemalla olleita koeputki-ihmisiä. Kun selvisi, että nämä ihmiset olivat taudinaiheuttajia, Pulaski itse sai tartunnan. Hän selvisi, kun siirtolaitteen biosuodatinta muokattiin siten, että viruksen vaikutukset saatiin peruutettua.

Jaksossa "Icarus Factor" selvisi, että Pulaskilla oli aikanaan suhde komentaja William Rikerin isään Kyle Rikeriin. Kyle saapui alukselle opastamaan poikaansa tulevalle kapteenintehtävälleen, jolloin nämä kaksi tapasivat jälleen.

Pulaskilla on tarvittava pätevyys sydänleikkaukseen, muuta kapteeni Picard ei tahtonut tehdä sitä aluksellaan. Kun sydänsiirtoon tuli komplikaatioita tähtiasemalla, Pulaski kutsuttiin asiantuntijana paikalle. Kauden viimeisessä jaksossa hän pelasti myös Rikerin hengen, kun hän tuhosi häneen tarttuneen viruksen stimuloivalla huonoja muistoja aiheuttavilla väliaineilla. Tämän jälkeen Pulaski poistui sarjasta, eikä hänen lähtöään ole selitetty.

Pulaski mainitaan lähtönsä jälkeen yhden kerran, kun tohtori Crusher yritti neurokirurgikollegansa kanssa rakentaa uutta selkärankaa Worfille.

## Tuotanto

Katherine Pulaskin hahmo aiheutti ristiriitaisia tunteita sekä katsojille että sarjan tekijöille. Useat sarjan tekijät väitetysti kohtelivat Diana Muldauria eri tavalla kuin muita, mihin vaikutti esimerkiksi se, että hän myös sai isompaa palkkaa kuin muut.

## Lähteet
Reginald Barclay

**Reginald Endicott Barclay III** on Dwight Schultzin esittämä kuvitteellinen hahmo, joka esiintyy sarjoissa *[[Star Trek – uusi sukupolvi]]*, *[[Star Trek: Voyager]]* ja elokuvassa *[[Star Trek: Ensimmäinen yhteys]]*.

Barclay esitellään *Uusi sukupolvi* -sarjan kolmannella tuotantokaudella jaksossa "Hollow Pursuits". Hän oli konepäällikkö Geordi La Forgen tiimin jäsen. Hänestä ei kuitenkaan pidetty hänen ujon ja vetäytyvän luonteenpiirteensä vuoksi. Hänestä käytettiin nimitystä "Broccoli", kunnes kapteeni Picard määräsi nimen lopetettavaksi, ja käski La Forgea tutustumaan häneen paremmin. Kohentuneella itsetunnolla Barclay kykeni tunnistamaan *Enterprisea* uhkaavan aineen.

Neljännellä kaudella eräs vieras avaruusolentojen luotain sai Barclayn älyn ja itsevarmuuden kasvamaan siihen pisteeseen, että hän kykeni viemään *Enterprisen* heidän kotimaahansa. Kun Barclay kuudennella tuotantokaudella aiottiin lähettää siirtimen kauttatutkimaan hylättyä Tähtilaivaston alusta, selvisi että hänellä oli pelko siirtimiä kohtaan. Kun hän viimein käytti siirrintä ja materiavirrassa olleet miehistönjäsenet tarttuivat häneen, hän sai oireita joiden luuli liittyvän vanhaan sairauteen, siirrinpsykoosiin. Seitsemännellä kaudella tohtori Crusherin antama flunssalääke aiheutti Barclayn ja kaikkien muiden miehistön jäsenten palaavan evoluutiossa taaksepäin, minkä jälkeen kyseinen epidemia nimettiin Barclayn mukaan.

Gene Roddenberryn idea Barclaysta syntyi väitetysti silloin, kun hän halusi lisätä mukaan hahmon, joka ei sopisi joukkoon.

## Lähteet
Kuolema tekee taiteilijan

**Kuolema tekee taiteilijan** on Nightwishin kolmas single albumilta *[[Once (Nightwishin albumi)|Once]]*. Se julkaistiin 24. marraskuuta 2004, ja se nousi Suomen singlelistan ensimmäiselle sijalle viikolla 49 vuonna 2004.

## Kappaleet

## Kokoonpano

* Tarja Turunen – laulu
* Marko Hietala – bassokitara, laulu
* Tuomas Holopainen – kosketinsoittimet
* Emppu Vuorinen – kitara
* Jukka Nevalainen – rummut

## Lähteet

## Aiheesta muualla
*
Jerry Trainor

**Gerald William "Jerry" Trainor** (s. 21. tammikuuta 1977 San Diego, Yhdysvallat) on yhdysvaltalainen näyttelijä, joka on tullut tunnetuksi Nickelodeonin sarjasta *[[Drake & Josh]]* sekä *[[iCarly]]*. Hänen ensimmäinen roolinsa televisiossa oli *[[Yli synkän virran]]* -sarjassa. Trainor on valmistunut Kalifornian yliopistosta.

## Lähteet
Kultaruusu

**Kultaruusu** (*Rosa xanthina*) on ruusujen sukuun kuuluva kasvilaji, jota tavataan lähinnä itäisessä Aasiassa, kuten Mongoliassa, Kiinassa ja Korean niemimaalla.. Kultaruusun pensas kasvaa noin 3,6-metriseksi, ja sen kukat ovat kirkkaan keltaisia, ja noin 3,8 senttimetriä leveitä. Sen jokaisella lehdellä on noin 7–13 lehdykkää. Kultaruusu kasvaa aukeilla paikoilla, kuten rinteillä ja huonolaatuisessa maastossa. Se kukkii huhti–toukokuussa.

## Lähteet

## Aiheesta muualla
* UniProt: Taxonomy - (''Rosa xanthina'') 
* Global Biodiversity Information Facility (GBIF): ''Rosa xanthina'' 
* Flora of China: ''Rosa xanthina''
Turpal-Ali Atgerijev

**Turpal-Ali Atgerijev** (; 1969 – 18. elokuuta 2002 Jekaterinburg) oli venäläinen tšetšeenien kapinallisjoukkoja edustanut komentaja.

Atgerijev taisteli ensimmäisessä Tšetšenian sodassa vuosina 1994–1996. Hänen uskottiin tehneen Salman Radujevin kanssa yhteistyötä Kizljarin–Pervomaiskojen panttivankikriisin suunnittelussa. Sodan päätyttyä Atgerijev toimi Aslan Mashadovin hallinnon varapääministerinä ja turvallisuuspäällikkönä. Toisen Tšetšenian sodan alettua vuonna 1999 Mashadov epäili Atgerijevin tekevän yhteistyötä Venäjän viranomaisten kanssa. Joulukuussa 2001 Atgerijev sai viidentoista vuoden vankeustuomion osallisuudesta terrorismiin ja panttivankien ottamiseen.

Atgerijev kuoli vankilassa Jekaterinburgissa elokuussa 2002. Hänen kuolemansa ilmoitettiin johtuneen leukemiaan liittyneestä aivoverenvuodosta. Tšetšeenikapinalliset kuitenkin syyttivät Venäjää hänen tappamisestaan.

## Lähteet
Salman Radujev

**Salman Radujev** (; 13. helmikuuta 1967 Novogroznenski – 14. joulukuuta 2002 Solikamsk) oli venäläinen islamisti ja sissijohtaja, joka toimi tšetšeenien kapinallisjoukkojen komentajana ensimmäisessä Tšetšenian sodassa vuosina 1994–1996.

Radujev tuli tunnetuksi johtavasta asemastaan Kizljarin–Pervomaiskojen panttivankikriisissä vuonna 1996. Toisessa Tšetšenian sodassa hänellä ei ollut näkyvää asemaa. Hän myös ajautui usein erimielisyyksiin muiden sissikomentajien kanssa. Venäjän joukot pidättivät Radujevin maaliskuussa 2000. Häntä syytettiin terrorismista, murhasta ja panttivankien ottamisesta. Hänet tuomittiin elinkautiseen vankeusrangaistukseen ja hänen kanssaan yhteistyötä panttivankikriisin suunnittelussa tehnyt Turpal-Ali Atgerijev viidentoista vuoden vankeusrangaistukseen.

Radujev selviytyi useista murhayrityksistä ja sai kutsumanimen Titanic. Hän kuoli venäläisessä vankilassa 35-vuotiaana viranomaisten mukaan sisäiseen verenvuotoon.

## Lähteet
Andrei Piontkovski

**Andrei Piontkovski** (; s. 1940) on venäläinen matemaatikko, oppositiovaikuttaja ja poliittinen kommentaattori. Hän käytti vuonna 2000 termiä putinismi artikkelissaan lehdessä *[[Sovetskaja Rossija (lehti)|Sovetskaja Rossija]]*. Hän kuvaili sitä ”ryöstökapitalismin korkeimmaksi ja lopulliseksi tasoksi”. Piontkovski ennakoi demokraattisten vapauksien ja ihmisoikeuksien eväämistä. Hän koki ”massojen aivopesun” olleen jo meneillään ja arveli Venäjän eristäytyvän muista maista.

Piontkovski valmistui Moskovan valtionyliopiston matematiikan laitokselta ja väitteli filosofian tohtoriksi sovelletussa matematiikassa. Hän on American Mathematical Societyn jäsen. Piontkovski oli yksi ensimmäisistä Putinin täytyy lähteä -manifestin allekirjoittajista vuonna 2010. Hän kuului 2010-luvun alussa Venäjän opposition koordinointineuvostoon. Piontkovski on julkaissut muun muassa kirjat *Another Look into Putin’s Soul* ja *Russian Identity*. Hän on Kansainvälisen Penin jäsen.

Piontkovski pakeni Venäjältä vuonna 2016 syyttäjänviraston pidettyä hänen kirjoituksiaan todisteita ekstremismistä sisältävinä. Hän on ollut säännöllinen kommentaattori BBC World Servicessa ja Radio Free Europe/Radio Libertyssa. Hän on toiminut Vapaan Venäjän foorumin vanhempana neuvonantajana ja Hudson-instituutin vierailevana fellow’na. 18. elokuuta 2023 Venäjä lisäsi Piontkovskin ulkomaiden agentteina pitämiensä henkilöiden luetteloon. Perusteluina mainittiin ”sotilaallisen erikoisoperaation” vastustaminen ja ”väärän tiedon levittäminen” Venäjän päätöksistä. Samassa yhteydessä luetteloon lisättiin Andrei Illarionov, Linor Goralik ja neljä muuta henkilöä.

## Lähteet
609 Main at Texas

**609 Main at Texas** on Houstonissa, Yhdysvalloissa sijaitseva 230 metriä korkea, 48-kerroksinen pilvenpiirtäjä. Torni rakennettiiin vuosina 2014–2017, ja se on tarkoitettu toimistokäyttöön. Rakennuksen päämateriaali on betoni, ja se on saanut energiaystävällisyydestään kultaisen LEED-sertifikaatin.

## Lähteet
Enterprise Plaza

**Enterprise Plaza** on Houstonissa Yhdysvalloissa sijaitseva pilvenpiirtäjä. Rakennus on 230 metriä korkea, ja siinä on 55 kerrosta. Rakennus valmistui vuonna 1980, ja se on tarkoitettu toimistokäyttöön. Se on saanut energiaystävällisyydestään kultaisen LEED-sertifikaatin.

## Lähteet
Centerpoint Energy Plaza

**Centerpoint Energy Plaza** on Houstonissa Yhdysvalloissa sijaitseva 226 metriä korkea, 53-kerroksinen pilvenpiirtäjä. Rakennus valmistui vuonna 1974, ja se on tarkoitettu toimistokäyttöön. Rakennukseen tehtiin vuonna 1996 laajennus, jossa sen korkeutta lisättiin. Se on rakennettu kokonaisuudessaan teräksestä ja on saanut energiaystävällisyydestään hopeisen LEED-sertifikaatin.

## Lähteet
Bank of America Tower (Jacksonville)

**Bank of America Tower** on Jacksonvillessä Yhdysvalloissa sijaitseva 188 metriä korkea, 42-kerroksinen pilvenpiirtäjä. Se on kaupungin korkein rakennus. Torni valmistui vuonna 1990, ja se on toimistokäytössä.

## Lähteet
1 Independent Square

**1 Independent Square** (tunnettu ennen nimillä **Modis Building** ja **Wells Fargo Center**)  on Jacksonvillessä Yhdysvalloissa sijaitseva 163 metriä korkea, 37-kerroksinen pilvenpiirtäjä. Rakennus valmistui vuonna 1975, ja se on tarkoitettu toimistokäyttöön. Rakennuksen päämateriaali on betoni.

## Lähteet
1600 Smith Street

**1600 Smith Street** (tunnettu ennen nimillä **Continental Center I**, **1600 Smith Building** ja **Cullen Bank Tower**) on Houstonissa Yhdysvalloissa sijaitseva 223 metriä korkea, 55-kerroksinen pilvenpiirtäjä. Rakennus valmistui vuonna 1984, ja se on tarkoitettu toimistokäyttöön. Se on saanut energiaystävällisyydestään kultaisen LEED-sertifikaatin.

## Lähteet
Laitaatsillan taistelun muistomerkki

**Laitaatsillan taistelun muistomerkki** on Kustaa III:n sodan taistelun muistoksi vuonna 1975 pystytetty muistomerkki Savonlinnan Laitaatsillassa.

Taistelun muistomerkin paikaksi valikoitui ruotsalaisten ykköspatterin paikka kalliolla, valtatien eteläpuolella. Muistomerkin kivimuuri on rakennettu muistuttamaan 1700-luvun tykkiasemaa. Sen metallilaatassa on taistelun nimi ja päivämäärä. Lisäksi muurissa on metalliset kilvet, jotka muistuttavat taisteluun osallistuneista joukko-osastoista: Pohjanmaan jalkaväkirykmentti, Porin läänin jalkaväkirykmentti ja Savon jääkärirykmentti.

Laitaatsillan taistelu käytiin 9. lokakuuta 1789 Ruotsin ja Venäjän joukkojen välillä. Salmen itäpuolelle asettuneet Venäjän joukot pääsivät yllättämään salmen länsirannalle linnoittautuneet ruotsalaisjoukot, jotka kovan taistelun jälkeen saivat venäläiset työnnetyksi takaisin salmen itärannalle.

Nykyään taistelukentän halkoo valtatie 14. Salmen itäpuolella on jäänne venäläisten patterin suojavallista. Taistelupaikka on suojeltu kiinteä muinaisjäännös.

## Lähteet
Fulbright Tower

**Fulbright Tower** tai **3 Houston Center** on Houstonissa Yhdysvalloissa sijaitseva toimistokäytössä oleva pilvenpiirtäjä. Rakennus on 221 metriä korkea, ja siinä on 52-kerrosta. Rakennus on osa Houston Center -rakennuskokonaisuutta. Rakennus on saanut energiaystävällisyydestään kultaisen LEED-sertifikaatin.

## Lähteet
Shadecrown

**Shadecrown** on suomalainen vuonna 2012 perustettu metallimusiikin yhtye.

## Historia
Yhtye on peräisin Viitasaarelta ja alun perin tavoitteena oli soittaa melodista doom metalia. Ensimmäinen demo on julkaistu vuonna 2013 ja ensimmäinen EP-levy *Chained* julkaistiin samana vuonna. Ensimmäinen albumi *Agonia* julkaistiin vuonna 2016 Inverse Recordsilla.

## Jäsenet
Yhtyeen jäsenet:
* Kalle Varonen (rummut)
* Saku Tammelin (koskettimet)
* Janne Salmelin (bassokitara, laulu)
* Jari Hokka (laulu)
* Joonas Vesamäki (kitarat)
* Tomi Tikka (kitarat)

## Diskografia
### Studioalbumit
* 
* 
* 
* 

## Lähteet

## Aiheesta muualla
*
J. & L. Lobmeyr

**J. & L. Lobmeyr** on itävaltalainen lasitehdas. Se sai alkunsa Josef Lobmeyrin (1792–1855) Wieniin vuonna 1823 perustamasta lasiliikkeestä.

Tehtaan perustajan poika, taiteilija Ludwig Lobmeyr (1829–1917) tuli isän kuoleman jälkeen 1855 veljensä Josefin kanssa tehtaan johtajaksi. Tehtaissa Slavoniassa, Wienissä ja Böömissä hän kohotti itävaltalaisen ja böömiläisen taiteellisen lasiteollisuuden uuteen kukoistukseen. Hän otti uudelleen käytäntöön vanhat kotimaiset ja itämaiset kuosit ja käytti apunaan parhaimpia piirtäjiä, kuten Th. Hansenia, Storckia ja Schmidtiä. Erityisen hyviä ovat hänen kristallilasinsa tahkottuine ja emaljoituine koristuksineen. Hän julkaisi teoksen *Die Glasindustrie : ihre Geschichte, gegenwärtige Entwicklung und Statistik* (1874) Albert Ilgin (1847–1896) ja Wendelin Boeheimin (1832–1900) kanssa.

## Lähteet

## Aiheesta muualla
Pulteneyn silta

**Pulteneyn silta** () on Bathin kaupungissa Englannissa sijaitseva tunnettu silta. Klassistista palladiolaista arkkitehtuuria edustavan sillan on suunnitellut skotlantilainen arkkitehti Robert Adam. Sillan rakennustyöt alkoivat vuonna 1769, ja 45 metriä pitkä silta valmistui vuonna 1774. Pulteneyn silta on yksi maailman neljästä sillasta, jota reunustavat kaupat ja ravintolat molemmin puolin koko sillan pituudelta.

Silta sai nimensä bathilaisen merkkimiehen William Johnstone Pulteneyn vaimon Frances Pulteneyn mukaan. William Pulteney omisti laajoja maa-alueita kaupungin ympäristössä ja tahtoi luoda uuden kaupungin, joka kilpailisi länsipuolen asutuksen kanssa. Pulteneyn suunnitelmat edellyttivät siltaa, josta haluttiin näyttävä. Luultavasti Robert Adam ehdotti Pulteneylle, että siltaa voisivat reunustaa liiketilat. Adam oli käynyt Italiassa ja tunsi hyvin sekä Firenzen Ponte Vecchion että Venetsian Rialton sillan. Luultavasti hänen suunnitelmiinsa vaikutti kuitenkin eniten Andrea Palladion hylätty Ponte di Rialton suunnitelma. Pulteneyn silta on ainoa Adamin suunnittelema rakennelma Bathissa.

## Lähteet
Omenakotilot

**Omenakotilot** (Ampullariidae) on kotiloihin kuuluva nilviäisheimo. Heimon lajeja tavataan makeista vesistä lämpimillä alueilla.

## Lajit ja anatomia
Omenakotiloihin kuuluu yhdeksän sukua ja 186 lajia. Taksonomia perustuu suureksi osin kuoren morfologiaan, ja monet lajit ovat hyvin vaihtelevia ulkonäöltään. Heimon lajien kuori on pyöreähkö tai kartiomainen ja pulleakierteinen. Kuoren paksuus vaihtelee, ja siinä voi olla harjanteita. Kuoressa on sarveislevy, jolla kotilot voivat sulkea kuoren aukon. Omenakotiloiden kuoressa on usein raitoja. Heimon kotiloiden päässä on kaksi tuntosarvea, ja silmät sijaitsevat niiden tyvessä. Sifonien pituus vaihtelee.

## Levinneisyys ja elintavat
Omenakotiloita tavataan subtrooppisilla ja trooppisilla alueilta Aasiasta, Afrikasta ja Pohjois- sekä Etelä-Amerikasta. Ne ovat makeiden vesien lajeja, joskin osa niistä elää osittain myös kuivalla maalla.

## Lähteet
1400 Smith Street

**1400 Smith Street** (tunnettu myös nimillä 
**Enron Building** ja **Four Allen Center**) on Houstonissa Yhdysvalloissa sijaitseva 211 metriä korkea, 50-kerroksinen pilvenpiirtäjä. Rakennus valmistui vuonna 1983, ja se on tarkoitettu toimistokäyttöön. Se on saanut energiaystävällisyydestään kultaisen LEED-sertifikaatin.

## Lähteet
Rangaistussiirtola

**Rangaistussiirtola** (, lyh. ИК, IK) on Venäjällä yleisin käytössä oleva vankilatyyppi. Siirtoloissa yhdistyvät vankeus ja pakkotyö, ja ne muistuttavat monelta osin vankileirejä.

## Historia
Rangaistussiirtolat perustettiin Neuvostoliitossa Gulag-leirien seuraajiksi, ja niistä löytyy yhtäläisyyksiä. Gulagit lakkautettiin virallisesti Josif Stalinin kuoltua vuonna 1953. Siirtoloita sijaitsee ympäri Venäjää, usein syrjäisissä paikoissa, muun muassa Siperiassa, ja myös hyvin kylmissä olosuhteissa.

Siirtoloita on yhteensä noin 700, joista 30–40 naisille. Vuonna 2023 siirtoloissa oli yhteensä noin 266&nbsp;000 vankia. Vuonna 2022 vankeja oli yli 400&nbsp;000, mutta tiettävästi yli 100&nbsp;000 on lähetetty miehistöpulan vuoksi taistelemaan rintamalle Venäjän hyökättyä Ukrainaan.

## Toiminta
Rangaistussiirtolat tunnetaan kovasta kurista ja huonoista olosuhteista. Pelkästään syrjäinen ja kylmä sijainti on ollut järjestelmän alusta asti keino heikentää vankeja. Entiset vangit ja ihmisoikeusjärjestöt ovat kritisoineet niiden olosuhteita ja käytäntöjä. Muun muassa ruoka ja terveydenhuolto ovat heikkoa, uni rajoitettua ja sääntörikkomuksista rangaistaan ankarasti. Vangit asuvat ahtaissa tiloissa, ja yhdessä huoneessa voi olla kymmeniä vankeja.

Vangit ovat kertoneet vartijoiden suorittamasta kidutuksesta ja pahoinpitelyistä. Vangit saattavat myös hakata toisiaan. Kun vankeja on kuollut siirtoloissa epäselvissä olosuhteissa, on syyksi kerrottu yleensä jokin sairaus tai muu luonnollinen, mutta usein epäillyksiä herättynyt syy. Tilanne on paha erityisesti poliittisille vangeille, joita halutaan tahallaan eristää, rangaista ja murtaa. Heidät pakotetaan yleensä katsomaan Venäjän propagandaa.

Muun muassa venäläistä oppositiopoliitikkoa Aleksei Navalnyitä pidettiin rangaistussiirtoloissa, esimerkiksi IK-6:ssa, ja hän kuoli epäillyttävästi IK-3:ssa, Harpissa.

## Lähteet
Maurice Loewy

**Maurice (Moritz) Loewy** (1833 Wien – 1907) oli itävaltalainen tähtitieteilijä. Hän tuli 1861 havaitsijaksi Pariisin observatorioon ja sittemmin 1896 laitoksen johtajaksi. Loewy on kehittänyt useita uusia havaintokeinoja, jotka tarkoittavat etenkin aberraatiovakion ja refraktion määräämistä. Loewy valmisti yhdessä Pierre Puiseux’n kanssa Kuun kartan.

## Lähteet

## Aiheesta muualla
Dimitri Simes

**Dimitri Simes** (, synt. **Dmitri Konstantinovitš Simis**, ; s. 29. lokakuuta 1947 Moskova) on neuvostoliittolaissyntyinen, vuodesta 1973 Yhdysvalloissa asunut poliittinen kommentaattori ja vaikuttaja.

Simes työskenteli Richard Nixonin epävirallisena neuvonantajana ja oli mukana tämän matkoilla Nixonin ajan sosialistidiktatuureihin. Vuonna 1994 Nixon nimitti Simesin ajatushautomo Center for the National Interestin johtajaksi. Tuolloin ajatushautomon nimi oli vielä Nixon Center for Peace and Freedom. Simes jatkoi ajatushautomon johtamista, kunnes vetäytyi tehtävästään vuonna 2022. Hän on juontanut ajankohtaisasioiden ohjelmaa Venäjän Pervyi kanalilla. Simes työskenteli neuvonantajana Donald Trumpin vuoden 2016 presidentinvaalikampanjassa. Vuonna 2016 hän järjesti ulkopoliittisen puheen, jossa Trump hahmotteli näkemyksen laajemmasta yhteistyöstä Venäjän kanssa. Simesin nimi mainittiin yli sata kertaa Muellerin raportissa (2019), jossa tarkasteltiin Venäjän vaikuttamista Yhdysvaltain vuoden 2016 presidentinvaalien taustalla.

Simes moderoi Vladimir Putinin kysely- ja vastaustilaisuutta Pietarin kansainvälisessä talousfoorumissa vuonna 2023. Elokuussa 2023 FBI ratsasi Simesin asunnon Virginiassa. Hieman aiemmin oli uutisoitu myös FBI:n toteuttamasta Scott Ritterin New Yorkin -asunnon ratsauksesta.

## Lähteet
Phil Donahue

**Phil Donahue** (21. joulukuuta 1935 Cleveland, Ohio, Yhdysvallat – 18. elokuuta 2024 New York, New York, Yhdysvallat) oli yhdysvaltalainen televisiopersoona. Hänen nimeään kantavaa televisio-ohjelmaa alettiin esittää vuonna 1967. Se sai useita Emmy-palkintoja. Hän esiintyi säännöllisesti vuosina 1979–1988 NBC:n *[[Today (NBC)|Today Show’ssa]]*. Presidentti Joe Biden myönsi toukokuussa 2024 Donahuelle Presidentin vapaudenmitalin.

Donahue kuoli 88-vuotiaana pitkäaikaisen sairauden seurauksena.

## Lähteet

## Aiheesta muualla
Évaux-les-Bains

**Évaux-les-Bains** () on kunta keskisessä Ranskassa Creusen departementissa Uuden-Akvitanian alueella. Se sijaitsee noin 45 kilometriä Aubussonin kaupungista koilliseen.

Roomalaiset rakensivat Évaux-les-Bainsin muinaiset lämpökylpylät noin 100-200 jaa. paikkaan jossa luonnolliset kuumavesilähteet pursuivat, ja niitä hyödynnettiin noin 400-luvulle asti. Nykyinen kylpylä ja Grand Hôtel valmistuivat 1800-luvun puolivälissä samaan paikkaan roomalaisten kylpylän kanssa, jolloin rakennustöiden yhteydessä löydettiin muinainen lämpökylpylä. Tämä kuitenkin tuhoutui osittain maansiirtotöissä.

Saint-Pierren ja Saint-Paulin luostarikirkko on ollut osa 1000-luvulla perustettua luostaria. Kirkkoa on uusittu useita kertoja 1200- ja 1700-luvuilla. Kirkko ja sen arkkitehtonisesti kiinnostava kellotorni on listattu historialliseksi muistomerkiksi vuonna 1841.

## Lähteet

## Aiheesta muualla
Slava Balbek

**Slava Balbek** () on ukrainalainen nykyarkkitehti ja -suunnittelija. Hän tai hänen johtamansa suunnittelutoimisto on voittanut 2010- ja 2020-luvuilla useita arkkitehtuurin tai sisustussuunnittelun palkintoja.

Venäjän hyökkäyssodan aikana (2/2022-) Balbek Bureau -arkkitehtuuritoimiston perustaja Balbek on toiminut myös useissa vapaaehtoishankkeissa ja kymmenien työntekijöidensä kanssa kehitellyt laittoman hyökkäyssodan kohteena olevan kotimaansa asuntotarpeisiin sopivia tilapäisasuntojen konsepteja ja uudisrakentamiseen sopivia, ketterästi muunneltavissa olevia tyyppitaloja. 

Hän esimerkiksi organisoi satojen tuhansien ruoka-annosten jakelua Kiovassa (Kyiv Volunteer), kehitti Ukrainan kulttuuriperintöön kuuluvien monumenttien suojaamista (Re:Ukraine Monuments), ja oli kehittämässä Ukrainan miljoonien sisäisten pakolaisten tarpeisiin suunniteltuja, ihmisarvoista asumista tukevia modulaarisia mallitalovaihtoehtoja (Re:Ukraine) ja alueellista kulttuuriperintöä huomioonottavia pientaloja (Re:Ukraine-Villages). Ennen sotaa hänen johtamassaan yrityksessä työskenteli noin 75 ihmistä.
 
## Lähteet
Yleisurheilun alle 20-vuotiaiden Euroopan-mestaruuskilpailut 2017

Vuoden **[[2017]] [[yleisurheilun alle 20-vuotiaiden Euroopan-mestaruuskilpailut]]** käytiin 20.–23. heinäkuuta Stadio Olimpico Carlo Zecchinilla Grossetossa Italiassa. 

## Mitalistit
Käytetyt lyhenteet:
* WJR = alle 20-vuotiaiden maailmanennätys
* EJR = alle 20-vuotiaiden Euroopan ennätys
* CR = kilpailuennätys
* NR = maan ennätys
* PB = henkilökohtainen ennätys
* SB = henkilökohtainen kauden paras tulos

### Miehet

### Naiset

## Mitalitaulukko

## Lähteet
*Results Book

## Viitteet
Jule Charney

**Jule Charney**  (1. tammikuuta, 1917, San Francisco—16. kesäkuuta 1981, Boston)  oli  meteorologi, joka vaikutti merkittävästi numeeristen säänennustusmallien kehittämiseen ja ilmakehän yleisen kiertoliikkeen ymmärtämiseen.

Charney johti työtä, jossa ilmakehän liikeyhtälöitä johdettiin muotoon, jossa niistä poistettiin sellaiset ratkaisut, joilla ei ole merkitystä suursäätilan kannalta ilman että esimerkiksi matalapaineen kehitystä kuvaavat osiot olisivat kärsineet. Tämä oli välttämätön teoreettinen pohja sään ennustamiseen tietokonemalleilla.

Charney väitteli Kalifornian yliopistossa Los Angeleissa vuonna 1946 ja työskenteli Princetonin yliopistossa John von Neumannin kanssa 1950-luvun alussa käyttäen varhaisia tietokoneita säänennustusmallien kehittämiseen. Vuodesta 1956 kuolemaansa asti hän opetti Massachusetts Institute of Technology'ssä (MIT). Mathematics Genealogy Project luettelee 13 tutkijaa, joiden väitöstyötä Charney on ohjannut. Näiden joukossa ovat Eugenia Kalnay, Inez Fung, Kerry Emanuel ja James R. Holton.

Vuonna 1979 Charney johti National Research Councilin toimeksiannosta hiilidioksidia ja ilmastoa käsittelevää ad hoc tutkimusryhmää. Tuloksena oleva raportti "Hiilidioksidi ja ilmasto: tieteellinen arvio" on yksi varhaisimmista nykyaikaisista tieteellisistä arvioista ilmaston lämpenemisestä.

## Lähteet
Espanjan ympäriajo 2024

**Espanjan ympäriajo 2024** oli järjestyksessään 79. maantiepyöräilyn Espanjan ympäriajo. Se alkoi Lissabonista Portugalissa 17. elokuuta ja päättyi Madridiin 8. syyskuuta 2024. Kolme ensimmäistä etappia ajettiin Portugalissa. Kilpailuun kuului 21 etappia, joista kaksi oli henkilökohtaisia aika-ajoja.

Kilpailun voitti slovenialainen Primož Roglič. Kyseessä oli hänen neljäs Vueltan voittonsa. Toiseksi kokonaiskilpailussa tuli australialainen Ben O'Connor 2 minuutin ja 26 sekunnin erolla Rogličiin. Kolmanneksi tuli espanjalainen Enric Mas 3 minuutin ja 13 sekunnin erolla kärkeen.

Parhaan mäkimiehen kilpailun voitti australialainen Jay Vine. Pistekilpailun voitti australialainen Kaden Groves. Parhaan nuoren ajajan kategorian voitti tanskalainen Mattias Skjelmose. Parhaan joukkueen kilpailukategorian voitti UAE Team Emirates.

## Kokonaiskilpailun lopputulos

## Etapit

## Joukkueet

## Lähteet

## Aiheesta muualla
* Viralliset kotisivut
Skogerin vanha kirkko

**Skogerin vanha kirkko** () on Drammenin kunnassa Buskerudin läänissä Norjassa sijaitseva kivinen pitkäkirkko 1200-luvulta.
## Lähteet

## Aiheesta muualla
Strømsøn kirkko

**Strømsøn kirkko** () on Drammenin kunnassa Buskerudin läänissä Norjassa sijaitseva puinen ristikirkko vuodelta 1667.
## Kuvia

Strømsø kirke T060 01 0494.jpg|Kirkkosali

## Lähteet

## Aiheesta muualla
Tangenin kirkko (Drammen)

**Tangenin kirkko** () on Drammenin kunnassa Buskerudin läänissä Norjassa sijaitseva tiilinen pitkäkirkko vuodelta 1854.
## Kuvia

Tangen kirke T060 01 0508.jpg|Kirkkosali

## Lähteet

## Aiheesta muualla
Daniela Larreal

**Daniela Larreal Chirinos** (2. lokakuuta 1973 – elokuu 2024) oli venezuelalainen ratapyöräilijä. Hän edusti Venezuelaa viisissä olympialaisissa.

Larreal löydettiin kuolleena asunnostaan Las Vegasissa perjantaina 16. elokuuta. Hän oli tukehtunut ruokaan.

## Lähteet

## Aiheesta muualla
Strømsgodsetin kirkko

**Strømsgodsetin kirkko** () on Drammenin kunnassa Buskerudin läänissä Norjassa sijaitseva puinen pitkäkirkko vuodelta 1843.
## Lähteet

## Aiheesta muualla